CELEX: C2004/179/10
Language: fi
Date: 2004-07-10 00:00:00
Title: Asia C-201/04: Hof van beroep te Antwerpenin 27.4.2004 tekemällään päätöksellä esittämä ennakkoratkaisupyyntö asiassa Belgian valtio — valtionvarainministeriö vastaan N.V. Molenbergnatie

10.7.2004   
            
            
               FI
            
            
               Euroopan unionin virallinen lehti
            
            
               C 179/5
            
         Hof van beroep te Antwerpenin 27.4.2004 tekemällään päätöksellä esittämä ennakkoratkaisupyyntö asiassa Belgian valtio — valtionvarainministeriö vastaan N.V. Molenbergnatie
   (Asia C-201/04)
   (2004/C 179/10)
   Hof van beroep te Antwerpen on pyytänyt 27.4.2004 tekemällään päätöksellä, joka on saapunut yhteisöjen tuomioistuimeen 5.5.2004, Euroopan yhteisöjen tuomioistuimelta ennakkoratkaisua asiassa Belgian valtio — valtionvarainministeriö vastaan N.V. Molenbergnatie.
   Hof van beroep on pyytänyt yhteisöjen tuomioistuinta antamaan ratkaisun seuraavista kysymyksistä:
   
               1.
            
            
               Sovelletaanko yhteisön tullikoodeksin (yhteisön tullikoodeksista 12 päivänä lokakuuta 1992 annettu neuvoston asetus (ETY) N:o 2913/92 (1)) 217—232 artiklaa — kysymyksessä ovat osaston VII (”Tullivelka”) 3 luvun (Tullivelan kantaminen) säännökset; [alkuper. s. 5] kyseinen 3 luku koostuu 1 jaksosta (’Tullien määrän kirjaaminen tileihin ja antaminen tiedoksi velalliselle’ - 217—221 artikla) ja 2 jaksosta (’Tullien maksamisen määräaika ja yksityiskohtaiset säännöt’ — 222—232 artikla) — sellaisen tullivelan kantamiseen, joka on syntynyt ennen1.1.1994, mutta jonka kantamiseen ei ole ryhdytty tai kantaminen ei ole alkanut ennen 1.1.1994?
            
         
               2.
            
            
               Jos ensimmäiseen kysymykseen vastataan myöntävästi, onko yhteisön tullikoodeksin 221 artiklassa säädetyn tiedoksiantamisen aina tapahduttava tullien määrän tileihin kirjaamisen jälkeen, tai toisin sanoin, onko tullien määrän kirjaaminen tileihin aina edellettävä yhteisön tullikoodeksin 221 artiklassa säädettyä tiedoksiantamista?
            
         
               3.
            
            
               Johtaako myöhässä tapahtunut tullien määrän tiedoksianto velalliselle, eli tiedoksiannon suorittaminen yhteisön tullikoodeksin 221 artiklan 3 kohdan alkuperäisessä versiossa (joka oli voimassa ennen sen korvaamista [19 päivästä joulukuuta 2000 sovellettavalla] 16.11.2000 annetun Euroopan parlamentin ja neuvoston asetuksen (EY) N:o 2700/2000 1 artiklan 17 kohdalla) säädetyn kolmen vuoden määräajan päättymisen jälkeen, vaikka tulliviranomaiset pystyivät tosiasiassa vahvistamaan lain mukaan kannettavien tullien oikean määrän tässä kolmen vuoden määräajassa, siihen, että kyseistä tullivelkaa ei voida enää kantaa, tai seuraako siitä, että kyseinen tullivelka lakkaa tai johtaako se johonkin muuhun oikeusseuraamukseen?
            
         
               4.
            
            
               Onko jäsenvaltioiden määrättävä siitä tavasta, jolla yhteisön tullikoodeksin 221 artiklassa säädetty tullien määrän tiedoksiantaminen velalliselle on tapahduttava?
               Jos edellä olevaan kysymykseen vastataan myöntävästi, voiko jäsenvaltio, joka on laiminlyönyt määrätä siitä, miten yhteisön tullikoodeksin 221 artiklassa säädetty tullien määrän tiedoksiantaminen velalliselle on tapahduttava, väittää, että mikä tahansa asiakirja, jossa tullien määrä mainitaan ja joka (tileihin kirjaamisen jälkeen) saatetaan velallisen tietoon, voidaan katsoa yhteisön tullikoodeksin 221 artiklassa säädetyksi tullien määrän tiedoksiannoksi velalliselle [alkuper. s. 7] vaikka edellä mainitussa asiakirjassa ei millään tavoin viitata yhteisön tullikoodeksin 221 artiklaan tai mainita, että se koskee tullien määrän tiedoksiantamista velalliselle?
            
         
      (1)  EYVL 1992, L 302, s. 1.